שאול חיון

שאול שמעון חיון (נולד ב-19 באפריל 1976) הוא שחקן, זמר ובדרן חרדי ישראלי. בנובמבר 2022 גזר עליו בית המשפט עשר שנות מאסר לאחר שהורשע באונס בתו בת ה-13.

==ביוגרפיה==
נולד ב-19 באפריל 1976<ref name=":0" /><ref></ref> ברמת גן לחזן יהודה ולג'וליה חיון, ילידי לוב. כשגדל עברו הוריו לבני ברק, הוא למד בישיבות אוהל משה, בישיבת כיסא רחמים, בישיבת נר ישראל, ובישיבת נתיבות משה ב"ב, בישיבה שעמדה בראשותו של הרב יצחק אבא שאול, ישיבת הליפתה, ובישיבת נהר-דעה.

בילדותו שימש, יחד עם אחיו רפאל, כחזן בשבתות שנערכו על ידי ארגון "ערכים" וארגון "נחל יהונתן".

בגיל 17 התחתן, והחל ללמוד בכולל. לאחר תקופה קצרה החל לעבוד כמנהל תחזוקה בישיבת זיכרון דוד, לאחר מכן עבד כמנהל בישיבת עטרת הלויים שבפתח תקווה ובארגון אשל שרה.

בשנת 1999 החל לשדר תוכנית פיוטים ברדיו "קול צופייך", ולהופיע בערבי צדקה לחולים בבתי החולים של ארגון תל"ל של הרב יעקב חשין. באותה תקופה פגש במקרה את יהודה ואברהם גרובייס, שהציעו לו לעבוד אצלם באופן זמני. הוא קיבל תפקיד בסרט "צדקה תציל ממות", שהיה הסרט הראשון בו שיחק. לאחר מכן שיחק תפקיד קומי בסרטים "דמעה של שבת" ו"נשמה של ילד".

בשנת 2006 הקים את חברת ש"ח הפקות, שהפיקה יותר מ-30 סרטים ותוכניות וידאו. בנוסף הפעיל תזמורת במגוון סגנונות, מזרחי, חסידי, ובעיקר חאפלות תוניס, לוב, וערבי.

לאחר שמכירות תקליטי הסרטים שלו כשלו, נקלע לחובות של מאות אלפי שקלים כלפי אנשים מהשוק האפור שאף איימו על חייו. לאחר שלוש שנים של עזרה מחברים ומשפחה וקיבוץ נדבות הצליח להחזיר את ההלוואות<ref name=":1"></ref><ref name=":2"></ref><ref></ref>.

== חיים אישיים ==
בגיל 17 התחתן חיון בשידוך<ref name=":0"></ref><ref name=":4" />, והתגרש לאחר הולדת ילדם הראשון. בשנת 2000 התחתן בשידוך עם גרושה וחוזרת בתשובה שעבדה בגן ילדים. לזוג נולדו שמונה ילדים משותפים, ולאחר שהגיעו שמועות על אלימות בבית משפחת חיון לגני הילדים ולבתי הספר שבהם למדו ילדיו, הוצא נגדו צו הרחקה מביתו לתקופה של חודשיים בעקבות התערבות של שירותי הרווחה בשנת 2013. לאחר מכן שב לבית המשפחה<ref name=":4" />.

=== אונס בתו בת ה-13 ===
על פי גזר הדין, בערב יום שישי של קיץ 2017, בזמן שאשתו שהתה עם בנה בבית החולים לאחר שזה חש ברע, פגע חיון מינית בבתו בת ה-13. למחרת, לאחר שזו סירבה לישון איתו, אנס אותה חיון בכוח<ref name=":4" /><ref name=":3" />, במוצאי השבת סיפרה הנערה על המעשים לאמה שהתלוננה בתחנת משטרת שדרות<ref name=":4" /><ref name=":5"></ref><ref name=":6" /><ref name=":7"></ref>. למחרת מסרה הנערה את עדותה לצוות משטרתי בבית החולים, ובאותו ערב חיון נעצר. שבועיים לאחר המעצר התגרשה ממנו אשתו<ref name=":4" />.

ב-24 בנובמבר 2022, לאחר שבית המשפט הרשיעו באונס, נגזרו על חיון עשר שנות מאסר בניכוי ימי המעצר, שנת מאסר על תנאי ופיצוי לנאנסת בסך של 126 אלף ש"ח<ref name=":3" /><ref name=":4" /><ref name=":5" /><ref name=":7" />. השופטים ציינו כי בדבריו של חיון לא נמצאה כל הבעת חרטה או צער על מעשיו, וכי הוא הפך את בתו לחפץ מיני. ב-16 במאי 2023 התיר בית המשפט לפרסם את גזר הדין יחד עם שמו<ref name=":6"></ref><ref name=":3"></ref><ref name=":5" />.

שאול מרצה את מאסרו בכלא מעשיהו. במהלך שנת 2024 פנה חבר הכנסת ינון אזולאי למשרד לביטחון לאומי, בבקשה לאשר לו ביקור של 7 אסירים בבתי הכלא, ביניהם גם שאול חיון<ref></ref>.

== ראו גם ==

* דוד החקיין

== קישורים חיצוניים ==

* שאול חיון, [https://www.kikar.co.il/peoples/26275 פרופיל], באתר כיכר השבת
* 

==הערות שוליים==

קטגוריה:חרדים ישראלים
קטגוריה:מפיקים ישראלים
קטגוריה:שחקני קולנוע חרדי
קטגוריה:יוצרי קולנוע חרדי
קטגוריה:מורשעים באונס בישראל
קטגוריה:ישראלים שנולדו ב-1976